กสิกรร่วมลงทุนฟินเทค8ราย
ธนาคารกสิกรไทย เปิดตัว "บีคอน วีซี" เครื่องร้อนร่วมลงทุนไปแล้ว 4 ราย ตั้งเป้า 8 รายปีนี้
8 มิ.ย. 2560

ธนาคารกสิกรไทย เปิดตัว "บีคอน วีซี" เครื่องร้อนร่วมลงทุนไปแล้ว 4 ราย ตั้งเป้า 8 รายปีนี้น.ส.ขัตติยา อินทรวิชัย กรรมการผู้จัดการ ธนาคารกสิกรไทย เปิดเผยว่า ได้จัดตั้งบริษัท บีคอน เวนเจอร์ แคปิทัล (บีคอน วีซี) เพื่อร่วมลงทุนในกองทุนหรือสตาร์ทอัพที่มีศักยภาพในการสร้างสรรค์นวัตกรรมทางการเงิน โดยธนาคารถือหุ้น 100% มีวงเงินลงทุนเริ่มต้น 1,000 ล้านบาท ภายใต้นโยบายการลงทุน 2 รูปแบบ ได้แก่ การลงทุนโดยตรง ทั้งสตาร์ทอัพไทย และต่างประเทศ และการลงทุนผ่านกองทุน เงินร่วมลงทุนนายธนพงษ์ ณ ระนอง กรรมการ ผู้จัดการ บริษัท บีคอน เวนเจอร์ แคปิทัล กล่าวว่า ในปีนี้บริษัทตั้งเป้าร่วมลงทุน 8 ราย แบ่งเป็น ลงทุนโดยตรง 5 ราย และลงทุนผ่านกองทุน 3 ราย ขณะนี้เริ่มลงทุนไปแล้ว 2 ราย ประกอบด้วย ลงทุนโดยตรงในบริษัท โฟวล์แอคเคาท์ (FlowAccount) สตาร์ทอัพสัญชาติไทย และลงทุนผ่านกองทุนไดมอนเอเชียของสิงคโปร์ รวมทั้งอยู่ระหว่างดำเนินการอีก 2 ดีล รวมทั้ง 4 ดีล มีมูลค่าลงทุนกว่า 200 ล้านบาททั้งนี้ ไม่ได้ตั้งเป้าระยะเวลาการลงทุนภายใต้วงเงิน 1,000 ล้านบาท แต่จะพิจารณาจากความน่าสนใจของเทคโนโลยีที่จะสามารถนำมาต่อยอดบริการของธนาคารได้ ซึ่งมองทั้งฟินเทค และเทคโนโลยีด้านไลฟ์สไตล์ โดยจะเลือกบริษัทที่ดำเนินการมาแล้วระยะหนึ่ง (ซีรี่ส์เอ)สำหรับการลงทุนโดยตรงในบริษัทสตาร์ทอัพนั้น บริษัทเน้นการลงทุนเชิง กลยุทธ์ที่อย่างน้อยต้องมีบทบาทในการให้คำแนะนำ คำปรึกษา จึงต้องการเป็น ผู้ลงทุนหลัก หรือถือหุ้นในสัดส่วนมากกว่าวีซีอื่น แต่ไม่ใช่เป็นผู้ถือหุ้นใหญ่ เพื่อให้เจ้าของหรือผู้ก่อตั้งบริษัทยังรู้สึกถึงความเป็นเจ้าของอยู่ เช่น สตาร์ทอัพซีรี่ส์เอ ที่มี ผู้ร่วมลงทุนหลายราย บริษัท บีคอน วีซี ก็มี สัดส่วนถือหุ้นประมาณ 20% เท่านั้น"การลงทุนโดยตรงเน้นเทคที่ต่อยอด เราได้ เบื้องต้นสนใจการสร้างความผูกพันลูกค้าผ่านแอพ แพลตฟอร์มบริการลูกค้าธุรกิจ ส่วนกองทุนเน้นเอเชียเป็นหลักและควรมีเทคโนโลยีกลับมาใช้ได้" นายธนพงษ์ กล่าวนายธนพงษ์ กล่าวอีกว่า องค์กรใหญ่ ในประเทศไทยให้ความสำคัญกับการพัฒนาเทคโนโลยีใหม่มากขึ้น โดย 1 ปีที่ผ่านมา มีการตั้งบริษัทลูกเพื่อร่วมลงทุนประมาณ 10 ราย ทั้งในธุรกิจโทรคมนาคม ธนาคาร อสังหาริมทรัพย์ พลังงาน เม็ดเงิน ลงทุนรวมประมาณ 2,000 ล้านบาท แต่สตาร์ทอัพที่ประสบความสำเร็จในไทยมีน้อย ซีรี่ส์เอมีประมาณ 20 รายเท่านั้นต้องรอการพัฒนา